**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.12.2023, ora 08:00 – 27.12.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 27.12.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 27.12.2023, la ora 11:00, **Atenţionarea Hidrologică nr. 135 – COD GALBEN**, valabilă în intervalul *26.12.2023 ora 12:00 – 27.12.2023 ora 12:00*, vizând creşteri de debite şi niveluri pe unele râuri din bazinele hidrografice: *Tisa – intrarea în ţară, Vişeu, Iza, Tur, Someş, Crasna, Crişul Negru, Crişul Alb*, cu posibile depăşiri ale **COTELOR DE APĂRARE.**

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ARAD, BIHOR, BISTRIŢA NĂSĂUD, HUNEDOARA, MARAMUREŞ şi SATU MARE (6 prefecturi) – COD GALBEN.*

**RÂURI**

**Debitele au fost în creștere**, ca urmare a cedării apei din stratul de zăpadă și propagării, pe râurile din bazinele: Someș, Arieş, Jiu, Buzău, bazinele superioare şi mijlocii ale Moldovei, Bistriței, Trotuşului, cursurile mijlocii şi inferioare ale Mureşului, Timişului, bazinul mijlociu şi inferior al Oltului şi pe cursurile inferioare ale: Vişeului, Izei, Turului, Crasnei, Barcăului, Crişurilor, Târnavelor, Begăi, Moraviței, Caraşului, Nerei şi Cernei.

Pe celelalte râuri, debitele au fost relativ staționare, exceptând râurile din bazinul Bârzavei şi bazinele superioare şi mijlocii ale râurilor: Vişeu, Iza, Tur, Crasna, Barcău, Crişuri, bazinele superioare ale Mureşului, Târnavelor, Begăi, Timişului, Moraviței, Caraşului, Nerei şi Cernei, unde au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraş, Nera, bazinul superior și mijlociu al Bistriței, cursurile superioare ale Trotușului, Prutului și pe unii afluenți ai Oltului superior şi mijlociu. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Râul Doamnei, pe cursul superior şi mijlociu al Ialomiței, pe Buzău, Tazlău, Bârlad, Jijia, Bahlui și pe unii afluenți din bazinul inferior al Oltului.

Formațiunile de gheață (gheață la maluri) au fost în diminuare, restrângere şi eliminare, fiind prezente, cu totul izolat, în bazinul Moldovei.

În interval s-au situat peste:

- **COTA DE INUNDAȚIE** râul Crasna la stația hidrometrică Domăneşti (500+8)-jud. SM (sector îndiguit);

- **COTA DE ATENȚIE** râul Crişul Negru la stația hidrometrică Talpoş (680+8)-jud. BH.

Se situează peste:

- **COTA DE INUNDAȚIE** râul Tur la stația hidrometrică Micula (310+34)-jud. SM (sector îndiguit);

- **COTELE DE ATENȚIE** râurile la stațiile hidrometrice: Tur – Călinești Oaș (350+27)-jud. SM, Tur – Turulung (360+40)-jud. SM, Crasna – Domăneşti (400+98)-jud. SM, Crasna – Berveni (490+60)-jud. SM și Crișul Alb – Vața de Jos (350+18)-jud. HD.

Este în vigoare **ATENȚIONAREA HIDROLOGICĂ nr. 135** din 26.12.2023.

**Debitele vor fi în creștere**, ca urmare a cedării apei din stratul de zăpadă și propagării, pe râurile din bazinele: Someș (exceptând Lăpuşul), Arieş, Jiu, Buzău, bazinele superioare şi mijlocii ale Sucevei, Moldovei, Bistriței, Trotuşului, cursul mijlociu şi inferior al Mureşului, bazinul mijlociu şi inferior al Oltului şi pe cursurile inferioare ale: Turului, Crasnei, Barcăului, Crişurilor, Begăi şi Timişului.

Pe celelalte râuri, debitele vor fi relativ staționare, exceptând râurile din bazinele hidrografice: Vişeu, Iza, Lăpuş, Târnave, Bârzava, Moravița, Caraş, Nera, Cerna, bazinele superioare şi mijlocii ale râurilor: Tur, Crasna, Barcău, Crişuri, Timiş, Olt şi bazinele superioare ale Mureşului şi Begăi, unde vor fi în scădere.

Sunt posibile scurgeri pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din zonele de deal şi de munte din nord-vestul și vestul țării, ca urmare a cedării apei din stratul de zăpadă și propagării.

Formațiunile de gheață (gheață la maluri), prezente, izolat în bazinul Moldovei, vor fi în diminare şi eliminare.

Ca urmare a propagării viiturilor formate anterior în amonte, în interval se va situa peste **COTA DE INUNDAȚIE/ FAZA a II a de APĂRARE** râul Tur la s.h. Micula (sector îndiguit) şi peste **COTELE ATENȚIE/ FAZA a I a de APĂRARE**, pe cursurile inferioare ale râurilor Tur, Crasna şi Crişul Alb.

Se menține în vigoare **ATENȚIONAREA HIDROLOGICĂ nr. 135** din 26.12.2023, până la ora 12:00.

**DUNĂRE**

**Debitul la intrarea în țară (secțiunea Baziaș) în intervalul 26.12.2023 – 27.12.2023 a fost în scădere, având valoarea de 9000 m3/s**, peste media multianuală a lunii decembrie 5200 m3/s.

În aval de Porţile de Fier, debitele au fost în scădere pe sectorul Gruia - Calafat și în creștere pe sectorul Bechet – Tulcea.

**Debitul la intrarea în țară (secțiunea Baziaș) va fi în creştere (9100 m3/s).**

În aval de Porţile de Fier, debitele vor fi în scădere pe sectorul Gruia – Corabia şi în creştere pe sectorul Tr. Măgurele – Tulcea.

**2.** **Situaţia meteorologică în intervalul 26.12.2023, ora 08:00 –27.12.2023, ora 06:00**

**ÎN ŢARĂ**

Vremea a fost în continuare deosebit de caldă, cu abateri pozitive ale valorilor diurne față de mediile climatologice de până la 15...16 grade în sudul și în estul țării. Astfel, temperaturile maxime s-au situat între 7 grade la Câmpeni și 21 de grade la Târgoviște. În regiunile sudice, cerul a fost variabil, mai mult senin la începutul zilei și noaptea, iar în restul teritoriului a prezentat înnorări temporare. Izolat și trecător a plouat slab la munte și în sudul Banatului. Vântul a suflat slab și moderat, temporar cu intensificări la munte, mai ales pe crestele Carpaților Orientali și cele din vestul Carpaților Meridionali, unde rafalele au mai depășit 90...100 km/h, dar pe arii restrânse și în zonele joase de relief din nord, centru și nord-est, cu viteze în general de 40...45 km/h. Mai era strat de zăpadă la munte, în special la peste 1500 m altitudine și măsura până la 85 cm în Munții Făgăraș. La ora 6 temperatura aerului avea valori cuprinse între -1 grad la Banloc și Bozovici și 13 grade la Adjud. Pe spații mici în zonele joase de relief, cu precădere în cele depresionare, din Banat, Crișana și Transilvania s-a semnalat ceață.

*Observație: de ieri de la ora 06 au fost în vigoare 7 atenționări, cod galben, pentru fenomene meteorologice periculoase imediate, câte 3 emise de către SRPV Bacău, respectiv de către SRPV Timișoara și 1 de către SRPV Sibiu.*

**LA BUCUREŞTI**

Vremea s-a menținut deosebit de caldă pentru ultima decadă a lunii decembrie, cu abateri pozitive ale valorilor diurne față de mediile climatologice de până la 15 grade, astfel că în orele amiezii s-a înregistrat o maximă termică de 18 grade la Filaret și Băneasa și 19 grade la Afumați. Cerul a fost variabil, mai mult senin în prima parte a zilei și noaptea, iar vântul a suflat slab până la moderat. La ora 6 temperatura aerului avea valori de 4 grade în Băneasa și 6 grade la Filaret și Afumați.

**3. Prognoza meteorologică în intervalul 27.12.2023, ora 08:00 –28.12.2023, ora 08:00**

**ÎN ŢARĂ**

Deși temperatura aerului va marca o scădere față de intervalul anterior, vremea se va menține caldă, deosebit de caldă în est, sud și sud-vest. Cerul va fi variabil, temporar cu nebulozitate joasă în nordul, centrul și nord-estul țării - unde, ziua, izolat vor fi posibile și ploi slabe, dar și în zona Carpaților Orientali unde la altitudini mai mari se vor semnala și lapovițe sau ninsori. Vântul va sufla slab și moderat, cu unele intensificări în prima parte a intervalului – în zona montană înaltă, dar pe arii restrânse și la viteze mai mici în centrul, sudul și estul teritoriului. Temperaturile maxime se vor încadra, în general, între 5 și 15 grade, iar cele minime se vor situa între -6...-4 grade în estul Transilvaniei și 5...6 grade în Dealurile de Vest. Dimineața și noaptea, în zonele joase de relief, local se va semnala ceață.

**LA BUCUREŞTI**

Valorile termice deși vor fi în scădere față de intervalul anterior, încă se vor situa cu mult peste normalul perioadei, mai ales raportat la cele diurne. Temperatura maximă se va situa în jurul valorii de 14 grade, iar cea minimă va fi de -1...1 grad. Cerul va fi variabil și cu perioade de senin, dar în a doua parte a nopții va crește probabilitatea pentru ceață. Vântul va sufla slab și moderat.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havârna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sârca corespunzător treptei III de aplicare a restricţiilor.

Se aplică situația de restricții în alimentarea cu apă la folosința:

- S.C. APAVITAL S.A. Iași prin reducerea debitelor la sursa r. Bahlui – ac. Pârcovaci corespunzător treptei III de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

 **DIRECȚIA COMUNICARE**